सेंसेक्स 346 अंक फिसलकर 62,622 पर बंद, इसके 30 शेयरों में से 19 में कमजोरी
BSE NSE Sensex Today, Stock Market Latest Updates; बैंकिंग सेक्टर के शेयरों में आज बिकवाली देखने को मिल रही है। SBI का शेयर में करीब 2% की गिरावट देखने को मिल रही है।
आज यानी 31 मई को शेयर बाजार में गिरावट देखने को मिल रही है। सेंसेक्स 346 अंकों की गिरावट के साथ 62,622 के स्तर पर बंद हुआ। वहीं निफ्टी में 99 अंकों की गिरावट रही। ये 18,534 के स्तर पर बंद हुआ। सेंसेक्स के 30 शेयरों में से 19 में गिरावट और 11 में तेजी देखने को मिली है। बाजार में आज 4 दिन बाद गिरावट दर्ज की गई।
बैंक निफ्टी 0.69% और प्राइवेट बैंक 0.5% टूटा। PSU बैंक में 0.24% की गिरावट रही। ऑयल एंड गैस सेक्टर 1.26% टूटकर बंद हुआ। वहीं फार्मा में मजबूती रही और सेक्टर 0.58% चढ़कर बंद हुआ। रियल्टी में 0.76% की मजबूती रही। बुधवार को रुपया अमेरिकी डॉलर के मुकाबले 6 पैसा गिरकर 82.73 रुपए प्रति डॉलर पर बंद हुआ।
FY23 में GDP का 6.4% रहा फिस्कल डेफिसिट
देश का फिस्कल डेफिसिट वित्त वर्ष 2023 (FY23) में कम होकर GDP का 6.4% रहा। यह केंद्र सरकार के लक्ष्य के मुताबिक है। सरकार ने FY23 में फिस्कल डेफिसिट को कम करके ग्रॉस डोमेस्टिक प्रोडक्शन (GDP) के 6.4% पर लाने का लक्ष्य रखा था। इसके पहले वित्त वर्ष 2021-22 में देश का राजकोषीय घाटा 6.7% रहा था। 
कंट्रोलर जनरल ऑफ अकाउंट्स (CAG) ने बुधवार 31 मई को जारी एक रिपोर्ट में यह जानकारी दी। रिपोर्ट के मुताबिक, वित्त वर्ष 2023 में केंद्र सरकार का राफिस्कल डेफिसिट 17.33 लाख करोड़ रुपए रहा, जो GDP का 6.4% है। हालांकि ऐब्सलूट टर्म में, यह 17.55 लाख करोड़ रुपये के संशोधित लक्ष्य से करीब 22,188 करोड़ रुपए कम रहा है।
अडाणी पोर्ट्स का नेट प्रॉफिट 5% और रेवेन्यू 40% बढ़ा
अडाणी पोर्ट्स एंड स्पेशल इकोनॉमिक जोन (ASPEZ) ने चौथी तिमाही (जनवरी-मार्च) के नतीजे घोषित की है। मार्च तिमाही (Q4FY23) में कंपनी का कंसोलिडेटेड नेट प्रॉफिट साल-दर-साल (YoY) 5% बढ़कर 1,158.88 करोड़ रुपए रहा। पिछले साल की समान तिमाही में कंपनी को 1,102.61 करोड़ रुपए का मुनाफा हुआ था।
चौथी तिमाही में ऑपरेशंस से कंपनी का रेवेन्यू साल-दर-साल (YoY) 40% बढ़कर 5,797 करोड़ रुपए रहा, जो पिछले साल की समान तिमाही (Q4FY22) में 4,140.8 करोड़ रुपए था। कंपनी के बोर्ड ने अपने निवेशकों को 5 रुपए प्रति शेयर डिविडेंड देने का भी ऐलान किया है।
भारतीय बाजार पर विदेशी निवेशकों का भरोसा बरकरार
मंगलवार को एक बार विदेशी संस्थागत निवेशकों (FII) की ओर से घरेलू शेयर बाजार में खरीदारी देखने को मिली। मंगलवार को कैश मार्केट में विदेशी संस्थागत निवेशकों ने 2085 करोड़ रुपए के शेयर खरीदे हैं। हालांकि, घरेलू संस्थागत निवेशकों (DII) ने कल 438 करोड़ रुपए के शेयर बेचे हैं।
कल शेयर मार्केट में रही थी बढ़त
इससे पहले कल 30 मई को शेयर बाजार में बढ़त देखने को मिली थी। सेंसेक्स 122 अंकों की बढ़त के साथ 62,969 के स्तर पर बंद हुआ था। वहीं निफ्टी में 35 अंकों की तेजी रही। ये 18,633 के स्तर पर बंद हुआ था। सेंसेक्स के 30 शेयरों में से 19 में तेजी और 11 में गिरावट देखने को मिली थी।
